hippocrates-et-corpus-hippocraticum.de-articulis 78
78 . Χρὴ δὲ περὶ πλείστου μὲν ποιέεσθαι ἐν πάσῃ τῇ τέχνῃ , ὅκως ὑγιὲς μὲν ποιήσεις τὸ νοσέον · εἰ δὲ πολλοῖσι τρόποισιν οἷόν τε εἴη ὑγιέας ποιέειν , τὸν ἀοχλότατον χρὴ αἱρέεσθαι · καὶ γὰρ ἀνδραγαθικώτερον τοῦτο καὶ τεχνικώτερον , ὅστις μὴ ἐπιθυμέει δημοειδέος κιβδηλίης . Περὶ οὗ οὖν ὁ λόγος ἐστὶ , τοιαίδε ἄν τινες κατοικίδιοι κατατάσιες εἶεν τοῦ σώματος , ὥστε ἐκ τῶν παρεόντων τὸ εὔπορον εὑρίσκειν · τοῦτο μὲν , εἰ τὰ δεσμὰ τὰ ἱμάντινα μὴ παρείη τὰ μαλθακὰ καὶ προσηνέα , ἀλλ᾿ ἢ σιδήρεα , ἢ ὅπλα , ἢ σχοινία , ταινίῃσι χρὴ ἢ ἐκρήγμασι τρυχίων ἐρινεῶν περιελίσσειν ταύτῃ μάλιστα , ᾗ μέλλει τὰ δεσμὰ καθέξειν , καὶ ἔτι ἐπὶ πλέον · ἔπειτα οὕτω δεῖν τοῖσι δεσμοῖσιν · τοῦτο δὲ , ἐπὶ κλίνης χρὴ , ἥτις ἰσχυροτάτη καὶ μεγίστη τῶν παρεουσέων , κατατετάσθαι καλῶς τὸν ἄνθρωπον · τῆς δὲ κλίνης τοὺς πόδας , ἢ τοὺς πρὸς κεφαλῆς , ἢ τοὺς πρὸς ποδῶν , ἐρηρεῖσθαι πρὸς τὸν οὐδὸν , εἴ τε ἔξωθεν ξυμφέρει , εἴτε ἔσωθεν · παρὰ δὲ τοὺς ἑτέρους πόδας παρεμβεβλῆσθαι ξύλον τετράγωνον , πλάγιον , διῆκον ἀπὸ τοῦ ποδὸς πρὸς τὸν πόδα , καὶ , ἢν μὲν λεπτὸν ἔῃ τὸ ξύλον , προσδεδέσθω πρὸς τοὺς πόδας τῆς κλίνης , ἢν δὲ παχὺ ἔῃ , μηδέν · ἔπειτα τὰς ἀρχὰς χρὴ τῶν δεσμῶν , καὶ τῶν πρὸς τῆς κεφαλῆς , καὶ τῶν πρὸς τῶν ποδῶν , προσδῆσαι ἑκατέρας πρὸς ὕπερον , ἢ πρὸς ἄλλο τι τοιοῦτον ξύλον · ὁ δὲ δεσμὸς ἐχέτω ἰθυωρίην κατὰ τὸ σῶμα , ἢ καὶ ὀλίγον ἀνωτέρω , ξυμμέτρως δὲ ἐκτετάσθω πρὸς τὰ ὕπερα , ὡς , ὀρθὰ ἑστεῶτα , τὸ μὲν παρὰ τὸν οὐδὸν ἐρείδηται , τὸ δὲ παρὰ τὸ ξύλον τὸ παραβεβλημένον · κἄπειτα οὕτω τὰ ὕπερα ἀνακλῶντα χρὴ τὴν κατάτασιν ποιέειν . Ἀρκέει δὲ καὶ κλίμαξ ἰσχυροὺς ἔχουσα τοὺς κλιμακτῆρας , ὑποτεταμένη ὑπὸ τὴν κλίνην , ἀντὶ τοῦ οὐδοῦ τε καὶ τοῦ ξύλου τοῦ παρατεταμένου , ὡς τὰ ὕπερα , πρὸς τῶν κλιμακτήρων τοὺς ἁρμόζοντας ἔνθεν καὶ ἔνθεν προσερηρεισμένα , ἀνακλώμενα , οὕτω τὴν κατάτασιν ποιέηται τῶν δεσμῶν . Ἐμβάλλεται δὲ μηροῦ ἄρθρον καὶ τόνδε τὸν τρόπον , ἢν ἐς τὸ ἔσω ὠλισθήκῃ καὶ ἐς τὸ ἔμπροσθεν · κλίμακα χρὴ κατορύξαντα , ἐπικαθίσαι τὸν ἄνθρωπον , ἔπειτα τὸ μὲν ὑγιὲς σκέλος ἡσύχως κατατείναντα προσδῆσαι , ὅκου ἂν ἁρμόσῃ , ἐκ δὲ τοῦ σιναροῦ ἐς κεράμιον ὕδωρ ἐγχέαντα ἐκκρεμάσαι ἢ ἐς σφυρίδα λίθους ἐμβαλόντα . Ἕτερος τρόπος ἐμβολῆς · ἢν ἐς τὸ ἔσω ὠλισθήκῃ , στρωτῆρα χρὴ διαδῆσαι μεταξὺ δύο στύλων , ὕψος ἔχοντα σύμμετρον · προεχέτω δὲ τοῦ στρωτῆρος κατὰ τὸ ἓν μέρος ὁκόσον τὸ πυγαῖον · περιδήσας δὲ περὶ τὸ στῆθος τοῦ ἀνθρώπου ἱμάτιον , ἐπικαθίσαι τὸν ἄνθρωπον ἐπὶ τὸ προέχον τοῦ στρωτῆρος · εἶτα προσλαβεῖν τὸ στῆθος πρὸς τὸν στύλον πλατέϊ τινί · ἔπειτα τὸ μὲν ὑγιὲς σκέλος κατεχέτω τις , ὡς μὴ περισφάλληται · ἐκ δὲ τοῦ σιναροῦ ἐκκρεμάσαι βάρος , ὅσον ἂν ἁρμόζῃ , ὡς καὶ πρόσθεν ἤδη εἴρηται .
Lemmas: 78 . χρή δέ περί πολύς μέν ποιέω ἐν πᾶς ὁ τέχνη , ὅπως ὑγιής μέν ποιέω ὁ νοσέω · εἰ δέ πολύς τρόπος οἷος τε εἰμί ὑγιής ποιέω , ὁ ἄοχλος χρή αἱρέω · καί γάρ ἀνδραγαθικός οὗτος καί τεχνικός , ὅστις μή ἐπιθυμέω δημοειδής κιβδηλία . περί ὅς οὖν ὁ λόγος εἰμί , τοιόσδε ἄν τις κατοικίδιος κατάτασις εἰμί ὁ σῶμα , ὥστε ἐκ ὁ πάρειμι ὁ εὔπορος εὑρίσκω · οὗτος μέν , εἰ ὁ δεσμός ὁ ἱμάντινος μή πάρειμι ὁ μαλθακός καί προσηνής , ἀλλά ἤ σιδήρεος , ἤ ὅπλον , ἤ σχοινίον , ταινία χρή ἤ ἔκρηγμα τρυχίον ἐρινεός περιελίσσω οὗτος μάλα , ᾗ μέλλω ὁ δεσμός κατέχω , καί ἔτι ἐπί πολύς · ἔπειτα οὕτως δέω ὁ δεσμός · οὗτος δέ , ἐπί κλίνη χρή , ὅστις ἰσχυρός καί μέγας ὁ πάρειμι , κατατείνω καλός ὁ ἄνθρωπος · ὁ δέ κλίνη ὁ πούς , ἤ ὁ πρός κεφαλή , ἤ ὁ πρός πούς , ἐρείδω πρός ὁ οὐδός , εἰ τε ἔξωθεν συμφέρω , εἴτε ἔσωθεν · παρά δέ ὁ ἕτερος πούς παρεμβάλλω ξύλον τετράγωνος , πλάγιος , διήκω ἀπό ὁ πούς πρός ὁ πούς , καί , ἐάν μέν λεπτός εἰμί ὁ ξύλον , προσδέω πρός ὁ πούς ὁ κλίνη , ἐάν δέ παχύς εἰμί , μηδείς · ἔπειτα ὁ ἀρχή χρή ὁ δεσμός , καί ὁ πρός ὁ κεφαλή , καί ὁ πρός ὁ πούς , προσδέω ἑκάτερος πρός ὕπερον , ἤ πρός ἄλλος τις τοιοῦτος ξύλον · ὁ δέ δεσμός ἔχω ἰθυωρίη κατά ὁ σῶμα , ἤ καί ὀλίγος ἀνώτερος , σύμμετρος δέ ἐκτείνω πρός ὁ ὕπερον , ὡς , ὀρθός ἵστημι , ὁ μέν παρά ὁ οὐδός ἐρείδω , ὁ δέ παρά ὁ ξύλον ὁ παραβάλλω · ἔπειτα οὕτως ὁ ὕπερον ἀνακλάω χρή ὁ κατάτασις ποιέω . ἀρκέω δέ καί κλῖμαξ ἰσχυρός ἔχω ὁ κλιμακτήρ , ὑποτείνω ὑπό ὁ κλίνη , ἀντί ὁ οὐδός τε καί ὁ ξύλον ὁ παρατείνω , ὡς ὁ ὕπερον , πρός ὁ κλιμακτήρ ὁ ἁρμόζω ἔνθεν καί ἔνθεν προσερείδω , ἀνακλάω , οὕτως ὁ κατάτασις ποιέω ὁ δεσμός . ἐμβάλλω δέ μηρός ἄρθρον καί ὅδε ὁ τρόπος , ἐάν εἰς ὁ ἔσω ὀλισθάνω καί εἰς ὁ ἔμπροσθεν · κλῖμαξ χρή κατορύσσω , ἐπικαθίζω ὁ ἄνθρωπος , ἔπειτα ὁ μέν ὑγιής σκέλος ἥσυχος κατατείνω προσδέω , ὅπου ἄν ἁρμόζω , ἐκ δέ ὁ σιναρός εἰς κεράμιον ὕδωρ ἐγχέω ἐκκρεμάννυμι ἤ εἰς σφυρίς λίθος ἐμβάλλω . ἕτερος τρόπος ἐμβολή · ἐάν εἰς ὁ ἔσω ὀλισθάνω , στρωτήρ χρή διαδέω μεταξύ δύο στῦλος , ὕψος ἔχω σύμμετρος · προέχω δέ ὁ στρωτήρ κατά ὁ εἷς μέρος ὁπόσος ὁ πυγαῖος · περιδέω δέ περί ὁ στῆθος ὁ ἄνθρωπος ἱμάτιον , ἐπικαθίζω ὁ ἄνθρωπος ἐπί ὁ προέχω ὁ στρωτήρ · εἶτα προσλαμβάνω ὁ στῆθος πρός ὁ στύλος πλατύς τις · ἔπειτα ὁ μέν ὑγιής σκέλος κατέχω τις , ὡς μή περισφάλλω · ἐκ δέ ὁ σιναρός ἐκκρεμάννυμι βάρος , ὅσος ἄν ἁρμόζω , ὡς καί πρόσθεν ἤδη λέγω .